চাঁপাইনবাবগঞ্জের সদর, শিবগঞ্জ, নাচোল ও গোমস্তাপুর উপজেলায় সোমবার বজ্রপাতে ২ শিশুসহ ১০ জন নিহত ও অন্তত ১২ জন আহত হয়েছে। সকাল সাড়ে ৬ টার দিকে শুরু হওয়া মুসলধারের বৃষ্টির সঙ্গে বজ্রপাতে এ হতাহতের ঘটনা ঘটে।    নিহতরা হচ্ছে, সদর উপজেলার দুর্গাপুর গ্রামের তরিকুলের ছেলে ওসমান (১৪), বটতলা হাটের রুবেল (১৫), শিবগঞ্জ উপজেলার কানসাট ইউনিয়নে হরিপুর গ্রামের ভগুর উদ্দিনের ছেলে মানিক (৫০), চককৃর্তি ইউনিয়নের ডুবলীভান্ডার গ্রামের মন্টুর ছেলে সেতাউর (২৮), দুর্লোভপুর ইউনিয়নের জগন্নাথপুর গ্রামের বুদ্ধুর ছেলে আব্দুর রাজ্জাক (১৮), নামো জগন্নাথপুর গ্রামের আবুল হোসেনের ছেলে কাইয়ুম (৩৫), ধাইনগর ইউনিয়নের ধুলু মণ্ডলের ছেলে আব্দুল মান্নান (২৫), গোমস্তাপুর উপজেলার বোয়ালিয়া গ্রামের রবিউল ইসলামের ছেলে রেজাউল ইসলাম দুলাল (২২),  পার্বতীপুর ইউনিয়নের কসরইল গ্রামের শামীল ওরাওঁ এর ছেলে রিপন ওরাওঁ (১২০ ও নাচোল উপজেলার সালালপুর গ্রামের মোশাহাক আলীর ছেলে বাইরুল (৩৫)। বজ্রপাতে আহত হয়েছে, শিবগঞ্জের পাকা ইউনিয়নে ৪ জন, কানসাট গোপালনগর মোড়ে ২জন, গোমস্তাপুরের চৌডালায় ২ জন, সদরের দূর্গাপুর গ্রামের ১ জন ও নাচোলের মল্লিকপুরের ৩ জন। এদের মদ্যে আশংকা জনক অবস্থায় , সদর উপজেলার দুর্গাপুরের সালামের ছেলে হাঞ্জালা (১০) কে রাজশাহী মেডিক্যাল কলেজ হাসপাতালে ভর্তি করা হয়েছে। আহত অন্যান্যদের বিভিন্ন স্বাস্থ্য কমপ্লেক্সে ভর্তি করা হয়েছে। নিহত ও আহতরা এ সময় জমিতে  কাজ করছিল এবং আমবাগানে আম কুড়াচ্ছিল।